เอกสารจัดซื้อโดยวิธีพิเศษ   เลขที่  ๐๐2/๒๕๕5
การจัดซื้อรถปฏิบัติการฉุกเฉิน  
((((((((

องค์การบริหารส่วนตำบลยะลา ซึ่งต่อไปนี้เรียกว่า "องค์การบริหารส่วนตำบล" มีความประสงค์จัดซื้อ รถปฏิบัติการฉุกเฉิน จำนวน ๑ คัน โดยวิธีพิเศษ ตามรายละเอียด   ดังนี้

รถปฏิบัติการฉุกเฉิน
· รถยนต์บรรทุก เครื่องยนต์ดีเซล ขับเคลื่อน 2 ล้อ 
· น้ำหนักไม่ต่ำกว่า 1 ตัน 
· ปริมาตรกระบอกสูบไม่ต่ำกว่า 2,400 ซีซี 
· เป็นรถช่วงยาว 
· ติดตั้งหลังคาไฟเบอร์กลาส 
      (รายละเอียดตามคุณลักษณะเฉพาะแนบท้ายเอกสารจัดซื้อโดยวิธีพิเศษ เลขที่ 002/2555)  

ซึ่งพัสดุที่จะซื้อนี้ต้องเป็นของแท้ ของใหม่ ไม่เคยใช้งานมาก่อน ไม่เป็นของเก่าเก็บ อยู่ในสภาพที่จะใช้งานได้ทันที และมีคุณลักษณะเฉพาะตรงตามที่กำหนดไว้ในเอกสารจัดซื้อโดยวิธีพิเศษฉบับนี้ โดยมีข้อข้อแนะนำและข้อกำหนดดังต่อไปนี้
๑. เอกสารแนบท้ายเอกสารเสนอราคา
๑.๑ แบบใบเสนอราคา
๑.๒ บัญชีรายการเอกสาร
๑.๓ ........................................................................
๑.๔ ........................................................................
๑.๕ .......................................................................
๑.๖ …………………………………….………………………..

๒.
คุณสมบัติของผู้เสนอราคา


๒.๑
ผู้เสนอราคาต้องเป็นผู้มีอาชีพขายพัสดุที่จัดซื้อ และต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น หรือห้ามติดต่อหรือห้ามเข้าเสนอราคากับองค์การบริหารส่วนตำบล


๒.๒ ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย  เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

๓.
หลักฐานการเสนอราคา



ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคาดังนี้

๓.๑ สำเนาหนังสือรับรองการจดทะเบียนหุ้นส่วนบริษัท  และสำเนาใบทะเบียนภาษีมูลค่าเพิ่ม (ถ้ามี)  พร้อมทั้งรับรองสำเนาถูกต้อง


สำหรับผู้ประกอบการประเภทร้านค้าจะต้องมีสำเนาหนังสือจดทะเบียนพาณิชย์และใบทะเบียนภาษีมูลค่าเพิ่ม   (ถ้ามี)    พร้อมทั้งรับรองสำเนาถูกต้อง
/๓.๒ หนังสือมอบอำนาจ....

-๒-


๓.๒
หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน


๓.๓ บัญชีรายการเอกสารทั้งหมดที่ได้ยื่นพร้อมกับซองสอบราคา  รวมทั้งรายการและจำนวนตัวอย่าง (ถ้ามี)

๔.
การยื่นซองเสนอราคา


๔.๑
ผู้เสนอราคาต้องยื่นเสนอราคาตามแบบที่กำหนดไว้ในเอกสารจัดซื้อโดยวิธีพิเศษนี้ โดยไม่มีเงื่อนไขใดๆ ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน  จำนวนเงินที่เสนอต้องระบุตรงกันทั้งตัวเลขและตัวอักษร โดยไม่มีการขูดลบ หรือแก้ไข หากมีการขูดลบ ตก  เติม  แก้ไข  เปลี่ยนแปลงจะต้องลงลายมือชื่อผู้เสนอราคา  พร้อมประทับตรา  (ถ้ามี)  กำกับไว้ด้วยทุกแห่ง


๔.๒
ผู้เสนอราคาจะต้องเสนอราคาเป็นเงินบาท และเสนอราคาเพียงราคาเดียว  โดยเสนอราคารวม และหรือราคาต่อหน่วย  และหรือต่อรายการ  ตามเงื่อนไขที่ระบุไว้ท้ายใบเสนอราคาให้ถูกต้อง  ทั้งนี้  ราคารวมที่เสนอจะต้องตรงกันทั้งตัวเลขและตัวหนังสือ  ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ  โดยคิดราคารวมทั้งสิ้น  ซึ่งรวมค่าภาษีมูลค่าเพิ่มและภาษีอากรอื่น  ค่าขนส่ง  ค่าจดทะเบียน  และค่าใช้จ่ายอื่น ๆ ทั้งปวง  จนกระทั่งส่งมอบพัสดุให้



ราคาที่เสนอ จะต้องเสนอกำหนดยืนราคาไม่น้อยกว่า ๓๐ วัน นับแต่วันเปิดซองเสนอราคาโดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้


๔.๓
ผู้เสนอราคาจะต้องเสนอกำหนดเวลาส่งมอบพัสดุ   ไม่เกิน.....120......วัน  นับถัดจากวันลงนามในสัญญาซื้อขาย


๔.๔ ผู้เสนอราคาจะต้องส่งแคตตาล็อก  และหรือแบบรูปรายการละเอียดคุณลักษณะเฉพาะของ  พัสดุที่จะจัดซื้อ ไปพร้อมใบเสนอราคา เพื่อประกอบการพิจารณา หลักฐานดังกล่าวนี้ องค์การบริหารส่วนตำบลจะยึดไว้เป็นเอกสารของทางราชการ

สำหรับแคตตาล็อกที่แนบให้พิจารณา หากเป็นสำเนารูปถ่ายจะต้องรับรองสำเนาถูกต้อง โดยผู้มีอำนาจทำนิติกรรมแทนนิติบุคคล หรือบุคคลธรรมดาที่เข้าเสนอราคา หากคณะกรรมการจัดซื้อโดยวิธีพิเศษมีความประสงค์จะขอดูต้นฉบับแคตตาล็อก ผู้เสนอราคาจะต้องนำต้นฉบับมาให้คณะกรรมการจัดซื้อโดยวิธีพิเศษตรวจสอบภายใน ๓  วัน


๔.๕
ผู้เสนอราคาจะต้องส่งตัวอย่างของพัสดุที่เสนอ จำนวน.....................-.....................หน่วย     เพื่อใช้ในการตรวจทดลองหรือประกอบการพิจารณา และหรือประกอบสัญญา ทั้งนี้ องค์การบริหารส่วนตำบลจะไม่รับผิดชอบในความเสียหายใด ๆ ที่เกิดขึ้นแก่ตัวอย่างดังกล่าว ตัวอย่างที่เหลือหรือไม่ใช้แล้ว องค์การบริหารส่วนตำบลจะคืนให้แก่ผู้เสนอราคา


๔.๖
ก่อนยื่นซองเสนอราคา ผู้เสนอราคาควรตรวจดูร่างสัญญา รายละเอียด คุณลักษณะเฉพาะ ฯลฯ ให้ถี่ถ้วนและเข้าใจเอกสารจัดซื้อโดยวิธีพิเศษทั้งหมดเสียก่อนที่จะตกลงยื่นซองเสนอราคาตามเงื่อนไขในเอกสารจัดซื้อโดยวิธีพิเศษ
/4.7 ผู้เสนอราคา...

๔.๗
ผู้เสนอราคาจะต้องยื่นซองเสนอราคาที่ปิดผนึกซองเรียบร้อย จ่าหน้าซองถึง  ประธานคณะกรรมการจัดซื้อโดยวิธีพิเศษ โดยระบุไว้ที่หน้าซองว่า “ใบเสนอราคาตามเอกสารจัดซื้อโดยวิธีพิเศษเลขที่ ๐๐2/๒๕๕5”  โดยยื่นโดยตรงต่อคณะกรรมการจัดซื้อโดยวิธีพิเศษ ในวันที่  30 กรกฎาคม 2555    ระหว่างเวลา ๐๙.๓๐ น. ถึง ๑๐.๓๐ น. ณ ที่ทำการองค์การบริหารส่วนตำบลยะลา หมู่ที่ 1 ตำบลยะลา อำเภอเมือง จังหวัดยะลา


เมื่อพ้นกำหนดเวลายื่นซองเสนอราคาแล้วจะไม่รับซองเสนอราคาโดยเด็ดขาดและคณะกรรมการจัดซื้อโดยวิธีพิเศษจะพิจารณาผลในวันเดียวกัน  ตั้งแต่เวลา........๑๐.๓๐.....น.    เป็นต้นไป
๕.หลักเกณฑ์และสิทธิในการพิจารณาราคา


๕.๑
ในการเสนอราคาครั้งนี้  องค์การบริหารส่วนตำบลจะพิจารณาตัดสินด้วย   ราคารวม
(ราคารวม/ราคาต่อรายการ/ราคาต่อหน่วย)



๕.๒
หากผู้เสนอราคารายใดมีคุณสมบัติไม่ถูกต้องตามข้อ ๒ หรือยื่นหลักฐานการเสนอราคา  ไม่ถูกต้อง หรือไม่ครบถ้วนตามข้อ ๓ หรือยื่นซองเสนอราคาไม่ถูกต้องตามข้อ ๔ แล้ว คณะกรรมการจัดซื้อโดยวิธีพิเศษจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดหลงเพียงเล็กน้อย  หรือผิดพลาดไปจากเงื่อนไขของเอกสารจัดซื้อโดยวิธีพิเศษในส่วนที่มิใช่สาระสำคัญ ทั้งนี้ เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเท่านั้น
๕.๓ องค์การบริหารส่วนตำบลสงวนสิทธิไม่พิจารณาราคาของผู้เสนอราคา โดยไม่มีการ
ผ่อนผันในกรณีดังต่อไปนี้
(1) ไม่ปรากฏชื่อผู้เสนอราคารายนั้น ในบัญชีผู้รับเอกสารเสนอราคา  หรือในหลักฐาน
การรับเอกสารเสนอราคาขององค์การบริหารส่วนตำบล



(๒)
ไม่กรอกชื่อนิติบุคคล  หรือบุคคลธรรมดา  หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา
      


(๓)
เสนอรายละเอียดแตกต่างไปจากเงื่อนไขที่กำหนดในเอกสารจัดซื้อโดยวิธีพิเศษที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น



(๔)
ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลายมือชื่อพร้อมประทับตรา  (ถ้ามี)  กำกับไว้


๕.๔
ในการตัดสินการเสนอราคาหรือในการทำสัญญา คณะกรรมการจัดซื้อโดยวิธีพิเศษหรือองค์การบริหารส่วนตำบลมีสิทธิให้ผู้เสนอราคาชี้แจงข้อเท็จจริง  สภาพฐานะ  หรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนตำบลมีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง


๕.๕
องค์การบริหารส่วนตำบลทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกซื้อในจำนวน หรือขนาด หรือเฉพาะรายการหนึ่งรายการใด หรืออาจจะยกเลิกการจัดซื้อโดยวิธีพิเศษโดยไม่พิจารณาจัดซื้อเลยก็ได้สุดแต่จะพิจารณา  ทั้งนี้  เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลเป็นเด็ดขาด ผู้เสนอราคาจะเรียกร้องค่าเสียหายใด ๆ มิได้ รวมทั้งองค์การบริหารส่วนตำบลจะพิจารณายกเลิกการจัดซื้อโดยวิธีพิเศษและ
/ลงโทษ...

ลงโทษผู้เสนอราคาเสมือนเป็นผู้ทิ้งงานหากมีเหตุที่เชื่อได้ว่า  การเสนอราคากระทำไปโดยไม่สุจริต  หรือมีการสมยอมกันในการเสนอราคา
6. การทำสัญญาซื้อขาย
๖.๑ ในกรณีที่ผู้ชนะการเสนอราคาสามารถส่งมอบสิ่งของได้ครบถ้วนภายใน  ๕  วันทำการ
ของทางราชการ  นับแต่วันที่ทำข้อตกลงซื้อ  องค์การบริหารส่วนตำบลจะพิจารณาจัดทำข้อตกลงเป็นหนังสือแทนการทำสัญญาตามแบบสัญญาดังระบุในข้อ  ๑.๓  ก็ได้
๖.๒ ในกรณีที่ผู้ชนะการเสนอราคาไม่สามารถส่งมอบสิ่งของได้ครบถ้วนภายใน  ๕ วันทำ
การของทางราชการ หรือองค์การบริหารส่วนตำบลเห็นว่าไม่สมควรจัดทำข้อตกลงเป็นหนังสือตามข้อ ๖.๑ ผู้ชนะการเสนอราคาจะต้องทำสัญญาซื้อขายตามแบบสัญญาดังระบุในข้อ ๑.๓ กับองค์การบริหารส่วนตำบล ภายใน  ๗  วัน  นับถัดจากวันที่ได้รับแจ้งและจะต้องวางหลักประกันสัญญาเป็นจำนวนเงินเท่ากับร้อยละห้าของราคาสิ่งของที่เสนอราคาได้  ให้องค์การบริหารส่วนตำบลยึดถือไว้ในขณะทำสัญญา  โดยใช้หลักประกันอย่างหนึ่งอย่างใดดังต่อไปนี้
(๑)  เงินสด
(๒)  เช็คที่ธนาคารสั่งจ่ายให้แก่องค์การบริหารส่วนตำบล  โดยเป็นเช็คลงวันที่ที่ทำสัญญา
หรือก่อนหน้านั้นไม่เกิน   ๓  วันทำการของทางราชการ


(๓) หนังสือค้ำประกันของธนาคารภายในประเทศ    ตามแบบหนังสือค้ำประกันดังระบุใน ข้อ ๑.๔


(๔)  พันธบัตรรัฐบาลไทย

หลักประกันนี้จะคืนให้โดยไม่มีดอกเบี้ยภายใน  ๑๕ วัน  นับถัดจากวันที่ผู้ชนะการเสนอราคา (ผู้ขาย)     พ้นจากข้อผูกพันตามสัญญาซื้อขายแล้ว
7. อัตราค่าปรับ
ค่าปรับตามแบบสัญญาซื้อขาย  ให้คิดในอัตราร้อยละ    ๐.๒๐   ต่อวัน
8. การรับประกันความชำรุดบกพร่อง
ผู้ชนะการเสนอราคาซึ่งได้ทำข้อตกลงเป็นหนังสือ   หรือทำสัญญาซื้อตามแบบดังระบุในข้อ   
๑.๓ แล้วแต่กรณี  จะต้องรับประกันความชำรุดบกพร่องของสิ่งของที่ซื้อขายที่เกิดขึ้นภายในระยะเวลาไม่น้อยกว่า………- …………เดือน……..…1.......…...ปี  นับถัดจากวันที่ผู้ซื้อรับมอบโดยผู้ขายต้องรับจัดการซ่อมแซมแก้ไขให้ใช้การได้ดีดังเดิมภายใน.........๗.......วัน   นับถัดจากวันที่ได้รับแจ้งความชำรุดบกพร่อง
9. ข้อสงวนสิทธิในการเสนอราคาและอื่น ๆ


๙.๑ เงินค่าพัสดุสำหรับการซื้อครั้งนี้ ได้มาจากเงินงบประมาณ เงินสะสม  ปีงบประมาณ พ.ศ. ๒๕๕5  
     

๙.๒ 
เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้ขายและได้ตกลงซื้อสิ่งของตามเสนอราคาซื้อแล้ว  ถ้าผู้ขายจะต้องสั่งหรือนำสิ่งของดังกล่าวเข้ามาจากต่างประเทศ  และของนั้นต้องนำเข้ามาโดยทางเรือในเส้นทางที่มีเรือไทยเดินอยู่  และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด  ผู้เสนอราคาซึ่งเป็นผู้ขายจะต้องปฏิบัติตามกฎหมายว่าด้วยการส่งเสริมการพาณิชยนาวี   ดังนี้
/(1) แจ้งการสั่ง...

(๑)
แจ้งการสั่งหรือนำสิ่งของที่ซื้อขายดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชยนาวี ภายใน    ๗   วัน  นับตั้งแต่วันที่ผู้ขายสั่งหรือซื้อของจากต่างประเทศ   เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้ 




(๒)
จัดการให้สิ่งของที่ซื้อขายดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวี  ให้บรรทุกสิ่งของนั้นโดยเรืออื่นที่มิใช่เรือไทย  ซึ่งจะต้องได้รับอนุญาตเช่นนั้นก่อนบรรทุกของลงเรืออื่น  หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น



(๓)
ในกรณีที่ไม่ปฏิบัติตาม (๑) หรือ (๒) ผู้ขายจะต้องรับผิดตามกฎหมายว่าด้วยการส่งเสริมการพาณิชยนาวี

๙.๓ ผู้เสนอราคาซึ่งองค์การบริหารส่วนตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดดังระบุไว้ในข้อ  ๖  องค์การบริหารส่วนตำบลอาจพิจารณาเรียกร้องให้ชดใช้ความเสียหาย    (ถ้ามี)  รวมทั้งจะพิจารณาให้เป็นผู้ทิ้งงานตามระเบียบของทางราชการ

๙.๔ องค์การบริหารส่วนตำบลสงวนสิทธิที่จะแก้ไข เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด  (ถ้ามี)

                    องค์การบริหารส่วนตำบลยะลา

วันที่                 เดือนกรกฎาคม   พ.ศ. ๒๕๕5
